**ETICKÁ VÝCHOVA**

**ÚVOD**

Vzdelávací štandard nepredstavuje iba súhrn katalógov, ktoré stanovujú výkony a obsah vyučovacieho predmetu, ale je to predovšetkým program rôznych činností a otvorených príležitostí na rozvíjanie individuálnych učebných možností žiakov.

Vzdelávací štandard pozostáva z charakteristiky predmetu a základných učebných cieľov, ktoré sa konkretizujú vo výkonovom štandarde. Je to ucelený systém výkonov, ktoré sú vyjadrené kognitívne odstupňovanými konkretizovanými cieľmi – učebnými požiadavkami. Tieto základné požiadavky môžu učitelia ešte viac špecifikovať, konkretizovať a rozvíjať v podobe ďalších blízkych učebných cieľov, učebných úloh, otázok, či testových položiek.

K vymedzeným výkonom sa priraďuje obsahový štandard, v ktorom sa zdôrazňujú pojmy ako kľúčový prvok vnútornej štruktúry učebného obsahu. Učivo je v ňom štruktúrované podľa jednotlivých tematických celkov. Je to základ vymedzeného učebného obsahu. To však nevylučuje možnosť učiteľov tvorivo modifikovať stanovený učebný obsah v rámci školského vzdelávacieho programu podľa jednotlivých ročníkov.

Vzdelávací program pre predmet etická výchova má svoje špecifiká. Jedným z nich je rozvíjanie komunikačných a sociálnych spôsobilostí, ktoré sa orientujú na postoje k životným situáciám a ku konkrétnym prejavom prosociálneho správania. Nadobudnuté vedomosti, spôsobilosti a zručnosti sú predpokladom kritického myslenia, diskusie a hodnotiacich postojov. V etickej výchove sa stávajú prostriedkom, od ktorého sa odvíja požadované správanie.

**CHARAKTERISTIKA PREDMETU**

Hlavnou funkciou povinne voliteľného predmetu etická výchova v nižšom strednom vzdelávaní je osobnostný a sociálny rozvoj žiakov s vlastnou identitou a hodnotovou orientáciou, v ktorej významné miesto zaujíma prosociálne správanie. Pri plnení tohto cieľa sa primárne využíva zážitkové učenie, riadený rozhovor, diskusia, simulačné hry, ktoré popri informáciách účinne rozvíjajú mravný úsudok, rozlišovanie dobra od zla, orientáciu v etických dilemách dnešnej spoločnosti. Jej súčasťou je rozvoj sociálnych spôsobilostí ako napr. otvorená komunikácia, empatia, asertivita, pozitívne hodnotenie iných a pod. Podieľa sa na primárnej prevencii porúch správania a učenia. Žiaci sú vedení k harmonickým a stabilným vzťahom v rodine, v kolektíve spolužiakov i v iných sociálnych skupinách.

V nižšom strednom vzdelávaní vedieme žiakov k reflexii a prehodnocovaniu svojho správania i správania iných, vzhľadom na cieľovú rovinu etickej výchovy, ktorou je sociálne rozvinutý človek a spolupracujúce spoločenstvo. Preto sa etická výchova javí ako predmet, ktorý pripravuje pôdu pre ostatné výchovy, ktoré súvisia s uplatnením sa nielen v konkrétnych osobných vzťahoch žiaka, ale aj v jeho pripravenosti žiť pre spoločné dobro s inými ľuďmi a pre iných.

**CIELE PREDMETU**

Žiaci:

* osvoja si základné postoje, ktoré podmieňujú kultivované medziľudské vzťahy,
* nadobudnú spôsobilosť na pochopenie a rešpektovanie najvyššej hodnoty, ktorou je život človeka a všetko, čo vedie k jeho rozvoju,
* získajú spôsobilosti, ktorými posilnia sebaúctu a hodnotenie iných,
* získajú spôsobilosti pri vyjadrovaní svojich citov a nadobudnú úctu k citovému životu iných,
* naučia sa participovať na živote spoločnosti (triedy, školy, regiónu, klubu, mesta),
* zdôvodnia dôležitosť nezávislosti od vecí, drog, médií,
* naučia sa kriticky myslieť, kultivovane diskutovať a akceptovať názory iných,
* ocenia prvky prosociálneho správania v rodine, v žiackom kolektíve i v iných sociálnych skupinách,
* nadobudnú spôsobilosť pochopiť svoju sexuálnu identitu, hodnotu priateľstva, lásky, manželstva a rodiny,
* osvoja si pozitívny postoj k postihnutým, chorým a iným ľuďom, ktorí potrebujú zvýšené porozumenie a pomoc,
* zdôvodnia dôležitosť stanovenia si životných cieľov, etických hodnôt a zachovávania spoločensky uznávaných noriem.

|  |  |
| --- | --- |
|  | |
| **VZDELÁVACÍ ŠTANDARD** |  |
| **Otvorená komunikácia** |  |
|  |  |
| **Výkonový štandard** | **Obsahový štandard** |
|  |  |
| **Žiak na konci 5. ročníka základnej školy vie/dokáže:** |  |
|  objasniť pravidlá otvorenej komunikácie, | komunikácia, druhy a úrovne |
|  identifikovať na príkladoch prejavy neverbálnej komunikácie, | verbálna a neverbálna komunikácia |
|  ovládať základné komunikačné zručnosti, | úrovne komunikácie |
|  identifikovať komunikačné šumy a prekážky, | komunikačné zručnosti |
|  diskutovať o problémoch komunikácie v triede, | komunikačné šumy a prekážky |
| **Poznanie a pozitívne hodnotenie seba** |  |
|  |  |
| **Výkonový štandard** | **Obsahový štandard** |
|  |  |
|  vysvetliť pojmy – sebaúcta, sebahodnotenie, sebaovládanie, | sebapoznanie a sebaúcta |
|  identifikovať prvky podporujúce sebaúctu, | prvky podporujúce sebaúctu |
|  zhodnotiť svoje silné a slabé stránky, | sebaovládanie, sebahodnotenie |
|  vysvetliť vzťah medzi sebaúctou a sebaovládaním, | sebapoznanie a osobnostný rozvoj |
|  | akceptácia slabých stránok a rozvoj silných stránok |
|  |  |

**Poznanie a pozitívne hodnotenie druhých**

|  |  |
| --- | --- |
| **Výkonový štandard** | **Obsahový štandard** |
|  |  |
|  zdôvodniť potrebu poznania pre pozitívne hodnotenie iných, | pozitívne hodnotenie iných |
|  vyjadriť formy a príklady pozitívneho hodnotenia iných, | formy pochvaly a uznania |
|  napísať list osobe, v ktorom vyjadrí obdiv a poďakovanie, | pozitívne hodnotenie v záťažových situáciách |
|  vyjadriť pochvalu, | renatalizácia |
| **Tvorivosť v medziľudských vzťahoch** |  |
|  |  |
| **Výkonový štandard** | **Obsahový štandard** |
|  |  |
|  vymedziť faktory podporujúce tvorivosť, | tvorivosť a iniciatíva |
|  vysvetliť miesto tvorivosti v medziľudských vzťahoch, | faktory tvorivosti |
|  vymyslieť spôsoby riešenia problémových situácií v triede, | tvorivosť v medziľudských vzťahoch |
|  určiť znaky tvorivého človeka, |  |
| **Etické aspekty ochrany prírody** |  |
|  |  |
| **Výkonový štandard** | **Obsahový štandard** |
|  |  |
|  zdôvodniť osobnú zodpovednosť každého človeka za životné | ekosystém |
| prostredie, | vnímanie prírody |
|  napísať úvahu o svojom vzťahu k prírode, | ľudská činnosť a životné prostredie |
|  vytvoriť projekt ochrany prírody v miestnej lokalite, | zodpovednosť za prírodu |
|  realizovať konkrétne žiacke ochranárske aktivity. |  |

**METÓDY A FORMY PRÁCE**

**Metódy:**

Keďže cieľom EV je rozvoj prosociálnosti, v popredí sú také metódy, ktoré podporujú socializáciu detí a učenie sa cez zážitok. Tieto napomáhajú k zvnútorneniu potrebných sociálnych zručností.

Ide najmä o:

 *anketové metódy (dialóg, diskusia);*

 *zážitkové (skúsenostné) metódy;*

 *učenie posilňovaním žiaduceho správania;*

 *učenie disciplinovaním*.

***Anketové metódy***

Dialóg a diskusia sú prostriedkom na vyjadrenie vlastného názoru, sledujú tiež nácvik počúvania, učia deti hovoriť len vtedy, keď majú slovo.

Dialóg a diskusia sú zároveň realizačným prostriedkom zážitkových metód.

***Zážitkové (skúsenostné) metódy***

Zážitková metóda = osobný zážitok dieťaťa. Druhy zážitkových metód:

a) **hra** (mobilizuje aktivitu dieťaťa, ide o hry spojené predovšetkým s etickými

hodnotami);

b) **dramatizácia** (skonkrétňuje danú situáciu, uľahčuje hlbšie prežiť a pochopiť jej obsah, oživiť ju, vyvolať hlbší záujem o ňu, zapamätať si ju a rozvíjať tvorivosť);

**- hranie roly** (zadaná je iba situácia a roly, ktoré účastníci majú zahrať; je užitočným nástrojom morálneho úsudku, rozhodovania, riešenia problémov a osvojovania sociálnych zručností.);

**- scénky** (cieľom nie je riešenie problému, ale rozvíjanie komunikácie, príp.

prezentovanie nejakého modelu správania).

K dôležitým podmienkam na dosiahnutie hlavných i čiastkových cieľov prosociálnej výchovy patrí dodržiavanie optimálneho ***metodického postupu*** pri realizovaní jednotlivých aktivít.

***Metodický postup pri realizácii aktivít***

1. fáza ***SENZIBILIZÁCIA*** (emocionálna, kognitívna) je zameraná na emocionálny podnet a súčasne na nastolenie problému a pochopenie novej skutočnosti. Je to vstupná motivácia, zahrňujúca vzbudenie záujmu (prevažne emócie), ale aj nastavenie sa na prijatie danej problematiky (rozumové pochopenie).

2. fáza ***NÁCVIK*** je vyvodenie praktických dôsledkov z novej skutočnosti a osvojenie si

správania, ktoré s ňou súvisí, teda precvičovanie.

3. fáza ***TRANSFER*** alebo reálna skúsenosť, v ktorej ide najmä o prenos (aplikáciu)

skúseností a poznatkov získaných v prvých bodoch do každodenného života.

Dôležitou a nevyhnutnou súčasťou všetkých troch fáz je ***HODNOTOVÁ REFLEXIA.*** Pod týmto pojmom rozumieme úvahu a pochopenie prežitého, takpovediac uchopenie zážitku rozumom, a následnú verbalizáciu, podelenie sa s myšlienkami s ostatnými žiakmi. Zabezpečuje porozumenie a zvnútornenie poznaných, precvičených a v praxi realizovaných hodnôt a noriem, a preto má svoje miesto po každej fáze (po 1., 2. i po 3.).

Hodnotová reflexia prehlbuje zážitok, zdôvodňuje a zovšeobecňuje danú skúsenosť.

Ide o spätnú väzbu.

Základom výchovno-vzdelávacieho procesu etickej výchovy je zážitkové učenie, ktoré učiteľ v jeho technikách, cvičeniach a aktivitách prispôsobuje veku žiakov a situácii v žiackom kolektíve. Aktivity pomáhajú precítiť etické hodnoty, uľahčujú porozumieť normám, ktoré súvisia s očakávaným správaním, umožňujú nácvik zodpovedajúceho správania a prenos získaných skúseností do správania sa v reálnom svete.

Žiaci počas hodín ETV sedia v kruhu, aby si videli navzájom do tváre, aby sa vzájomne poznávali. Je to východisková pozícia, ktorá nie je cieľom, ale prostriedkom.

Učiteľ je na hodine facilitátor, moderátor aktivít. Jasne vysvetľuje inštrukciu. Svojou

autoritou napomáha zdarnému priebehu aktivity (z času na čas zasiahne, aby veci usmernil či objasnil). Po každej aktivite učiteľ vedie žiakov k reflexii – uvažovaniu a komunikovaniu poznanej skutočnosti s odkazom na prepojenie so životom. Domáce úlohy (transfer) sa netýkajú písomného vypracovávania, ale konkrétnych jednoduchých cvičení či predsavzatí orientovaných na požadované správanie.

Etická výchova nepoužíva učebnicu. Podnety na činnosť nachádza učiteľ v metodických príručkách a v iných materiáloch, ako aj v obsahu vyučovacích predmetov prvého stupňa. Aktualizuje ich podľa podmienok skupiny, cieľov a obsahu etickej výchovy.

**FORMY VYUČOVANIA:**

1. Vyučovacia hodina

2. Exkurzia

3. Vychádzka

4. Výle

**HODNOTENIE PREDMETU**

Predmet etický výchova je hodnotený **slovne,** ktoré prebieha počas každej vyučovacej

jednotky, ako aj *sumárne po stanovenom hodnotiacom období* (štvrťroky, polroky). Pri verbalizovaním hodnotenia sa zohľadňuje predovšetkým:

- aktivita žiaka na vyučovaní,

- záujem o prácu, predmet i jednotlivé aktivity,

- disciplíny a akceptovanie, dodržiavanie stanovených pravidiel.